burgasdotpro/wikipedia huggingface dataset:
Tvoja tvár znie povedome (7. séria)

Siedma séria zábavnej show Tvoja tvár znie povedome sa začala vysielať 4. septembra 2022 na Markíze. Moderátorom bol opäť Martin Nikodým. Do poroty opäť zasadli Mário „Kuly“ Kollár a Zuzana Kubovčíkova Šebová, ku ktorým sa pridajú spevák Marián Čekovský a zápasník MMA Attila Végh. Víťazkou sa stala Viki Ráková.
Formát.
Každý zo súťažiacich si v každom kole vyžreboval jednu známu osobnosť, ktorú v nasledujúcom týždni napodobnil. Slúžil im k tomu profesionálny tím maskérov, tanečníkov a odborníkov na spev a herectvo. Ich úlohou bolo napodobniť ju tak, aby zaujala porotu, ktorá na konci večera rozdala body od 1 až po 8. Súťažiaci, ktorý mal za večer najviac hlasov, vyhral a pridelil 1000€ ľubovoľnej charitatívnej spoločnosti. V prípade remízy rozhodla porota. O víťazovi tiež rozhodovali sami súťažiaci, pretože každý z nich má ešte päť špeciálnych bodov, ktoré udelil jednému zo svojich kolegov. Pokiaľ sa súťažiaci delí o posledné miesto spolu s iným súťažiacim, je na posledné miesto vždy určený iba jeden.
Body sa priebežne sčítavajú až do konca deviateho kola – semifinále, kedy štyria účinkujúci s najvyššími počtami hlasov postúpili do finále. O celkovom víťazovi rozhodla porota vo finálovom kole. Víťaz dostal 3000€ a odovzdal ich ľubovoľnej charite.
Obsadenie.
Súťažiaci.
Tím súťažiacich sa skladal z ôsmich osobností:
Jennifer Coolidgeová

Jennifer Audrey Coolidge (* 28. august 1961, Boston, Massachusetts, USA) je americká herečka a komička.
Detstvo a mladosť.
Coolidgeová sa narodila v Bostone, ako jedno zo štyroch detí, má brata Andrewa a dve sestry Elizabeth a Susannah. Ako dieťa hrávala na klarinete a chodila tri letá do orchestrového tábora. Navštevovala Norwell High School, Cambridge School of Weston a univerzitné štúdium na Emerson College v Bostone a Americkú akadémiu dramatických umení v New Yorku. Počas pobytu v New Yorku pracovala ako čašníčka v reštaurácii po boku Sandry Bullock. 
Kariéra.
Coolidgeová je známa svojimi vedľajšími úlohami v niekoľkých komediálnych filmoch a hosťujúcimi úlohami v televíznych seriáloch. Prvýkrát sa objavila v televíznom seriáli "Seinfeld". Tiež sa venovala aj dabingu, nahovorila postavu Slečny Kremzerovej v opakovanej úlohe v "King of the Hill".
V roku 1999 stvárnila rolu Jeanine Stiflerovej alebo „Stiflerovej mamy“ vo filme Prci, prci, prcičky. Film bol kasovým trhákom a celosvetový úspechom. V roku 2001 si zopakovala svoju úlohu v pokračovaní. V rovnakom roku stvárnila aj vedľajšiu úlohu vo filme "Pravá blondínka". 
V roku 2004 mala vedľajšiu úlohu v romantickej komédii "Moderná popoluška", kde hrala márnivú, do seba zahľadenú nevlastnú matku Hilary Duff. Film sa stal miernym kasovým trhákom napriek negatívnym kritickým recenziám.
Coolidgeová bola zvažovaná do role Lynette Scavo v televíznom seriáli "Zúfalé manželky", ale nakoniec rolu získala Felicity Huffman. V rokoch 2004 až 2006 hrala v komediálnom seriáli televízie NBC "Joey" ako agentka Joeyho Tribbianiho, Roberta „Bobbie“ Morganstern. 
V roku 2009 si zahrala v dráme "Zlý poliš" a o rok neskôr si znovu zahrala s Hilary Duff v romantickej komédii "Príbeh o hľadaní lásky". V rokoch 2011 až 2017 sa pripojila k hereckému obsadeniu televízneho seriálu "2 baby na mizine".
V októbri 2020 bola Coolidgeová obsadená do jednej z úloh v televíznom seriáli "Biely lotos", ktorý mal premiéru v roku 2021. Jej herecký výkon v televíznom seriáli bol veľmi pozitívne prijatý a získala zaň niekoľko nominácií na herecké ocenenia. 
Súkromný život.
Coolidgeová chodila s komikom Chrisom Kattanom. Jej charitatívna práca a aktivizmus zahŕňajú podporu pomoci ľuďom pri AIDS a je zástankyňou práv zvierat. Je tiež známa svojou podporou LGBT+ komunity a je všeobecne považovaná za gay ikonu.
Beáta (Beáta Dubasová)

Beáta je názov debutového štúdiového albumu slovenskej speváčky Beáty Dubasovej. Tento album v roku 1987 vydalo hudobné vydavateľstvo Opus.
Murray Bartlett

Murray Bartlett (* 20. marec 1971, Sydney, Austrália) je austrálsky herec.
Detstvo a mladosť.
Narodil sa v Sydney a vyrastal v Perthe. V roku 1991 absolvoval herectvo na austrálskom Národnom inštitúte dramatického umenia (NIDA), v rovnakom čase ako herečka Cate Blanchett.
Kariéra.
Bartlett sa niekoľko rokov venoval hereckej kariére v Austrálii. V roku 2000 sa Bartlett presťahoval do Spojených štátov. Bol obsadený ako hosťujúca hviezda v seriáli HBO "Sex v meste", v roku 2002.
V rokoch 2014 až 2015 hral jednu z hlavných postáv, v komediálno-dramatickom seriáli HBO, "Hľadanie". V roku 2019 sa pripojil k hereckému obsadeniu ako Elliot Page, Laura Linney, Olympia Dukakis a Christopher Larkin v televíznom seriály "Výstredná spoločnosť". V roku 2021 bol obsadený do televízneho seriálu "Biely lotos", kde získal pozitívne ohlasy na jeho herecký výkon a získal tiež niekoľko nominácii na herecké ocenenia. O rok neskôr, hral v televíznom seriály "Physical".
Súkromný život.
Bartlett sa otvorene priznal k homosexuálnej orientácii a v súčasnosti (2022) žije v meste Princeton, v štáte Massachusetts.
Biely lotos

Biely lotos () je americká komédia a dráma. Prvá epizóda bola vysielaná 11. júla 2021 na HBO Prvá séria získala veľmi pozitívne ohlasy a herecké výkony hercov (Alexandra Daddario, Murray Bartlett, Connie Britton, Jennifer Coolidge, Steve Zahn, Jake Lacy, Natasha Rothwell a Sydney Sweeney) získali niekoľko ocenení na rôzne herecké ocenenia.
Dej televízneho seriálu sa odohráva na Havaji. V roku 2022 bolo oznámené, že sa bude natáčať aj druhá séria, kde sa dej filmu bude odohrávať v Taliansku. 
Postavy a obsadenie.
1 séria
2. séria
Peter, Vašo a Beáta deťom

Peter, Vašo a Beáta deťom je názov štúdiového albumu pre deti, ktorý v roku 1987 nahrali Peter Nagy, Vašo Patejdl a Beáta Dubasová. Tento album v roku 1987 vydalo hudobné vydavateľstvo Opus. Album, ktorého zodpovedným redaktorom bol Július Kinček nahrávali so skupinou Petra Nagya, Indigo. Podieľali sa na ňom aj ďalší autori: Daniel Hevier, Roman Spišiak, Ľuboš Zeman, Pavol Danišovič, Karol Bohunický, ale nájdeme na ňom aj zhudobnenú báseň Štefana Moyzesa.
Ageladas

Ageladas alebo Hageladas () môže byť:
Úschovňa pohľadov

Úschovňa pohľadov je názov druhého štúdiového albumu slovenskej speváčky Beáty Dubasovej. Tento album v roku 1988 vydalo hudobné vydavateľstvo Opus.
Protonizácia

Protonizácia alebo protonácia je chemický proces, v ktorom sa vodíkový katión (teda protón, H+, respektíve hydrón) naviaže na atóm, molekulu alebo ión, čím vzniká jej konjugovaná kyselina. Opačný proces, kedy sa z Brønsted–Lowryho kyseliny odštiepi vodíkový katión (protón), je deprotonizácia. Medzi príklady patria: 
Význam.
Protonizácia je základná chemická reakcia a je to dôležitý krok v mnohých stechiometrických a katalytických procesoch. Niektoré ióny a molekuly môžu byť protonizované niekoľkokrát, vtedy sa označujú ako polybazické, čo platí hlavne pre mnohé makromolekuly (ale i pre mnohé malé molekuly). 
Protonizácia a deprotonizácia (pridanie a odstránenie vodíkového katiónu) je základom acidobázických reakcií a tieto procesy tvoria jadro teórie týchto reakcií. Brønsted–Lowryho kyselina je definovaná ako chemická látka, ktorá je schopná odštiepiť protón (vodíkový katión). Po protonizácii substrátu sa jeho hmotnosť a náboj zväčšia obe o jedna, čo je esenciálny krok v niektorých analytických metódach, napríklad elektrosprejová hmotnostná spektrometria.
Protonizácia a deprotonizácia molekuly či iónu môže zmeniť jeho chemické vlastnosti, nielen jeho náboj a hmotnosť, ale napríklad aj ich reaktivitu, hydrofilicitu, optické vlastnosti, rozpustnosť a redukčný potenciál. Zmena farby molekuly sa využíva v prípade acidobázických indikátorov.
Rýchlosť.
Protonizácia je zvyčajne veľmi rýchla, čiastočne kvôli vysokej mobilite (pohyblivosti) protónov v mnohých rozpúšťadlách. Rýchlosť protonizácie je závislá na kyslosti protónujúcej látky (kyseliny) – slabé kyseliny protónujú danú látku pomalšie než silné kyseliny. Rýchlosť protonizácie a deprotonizácie môže byť obzvlášť pomalá, ak tieto procesy vedú k významnej zmene štruktúry.
Reverzibilita a katalýza.
Protonizácia je zvyčajne reverzibilná a štruktúra i väzbovosť konjugovanej bázy sú zvyčajne zachované. V niektorých prípadoch však protonizácia vedie k izomerizácii, napríklad "cis"-alkény sa môžu zmeniť na "trans"-alkény v prítomnosti katalytického množstva protonizačného činidla. Mnohé enzýmy, napríklad serínové hydrolázy, využívajú mechanizmus, ktorý zahŕňa reverzibilnú protonizáciu substrátu.
Beáta – anglická verzia

V roku 1988 vydalo vydalo hudobné vydavateľstvo Opus v exportnej anglickej verzii s prekladom od českého textára Vladimíra Čorta debutový štúdiový album slovenskej speváčky Beáty Dubasovej, Beáta.
Tatranský pohár 2022

Tatranský pohár 2022 bol 75. ročník hokejového turnaja v ľadovom hokeji. Konal sa na Zimnom štadióne v Poprade v termíne od 20. do 21. augusta 2022 aj s medzinárodnou účasťou.
Rod draka

Rod draka je americký dobrodružno-fantastický televízny seriál z produkcie HBO, ktorý slúži ako prequel seriálu "Game of Thrones" (2011–2019). Rod draka rozpráva príbeh rodu Targaryenovcov z obdobia 172 rokov pred počiatkom "Game of Thrones".
Seriál mal premiéru 21. augusta 2022 v Spojedných štátoch a 22. augusta 2022 na Slovensku. Päť dní po premiére bolo oznámené, že seriál bude mať druhú sériu.
Produkcia.
V októbri 2019 HBO objednala 10-dielnu prvú sériu prequelu "Rod draka" podľa námetu od Georga R. R. Martin a Ryana Condala, založenú na Martinovom románe "Oheň a krv". Nakrúcanie prvej série prebiehalo od apríla 2021 do februára 2022. Seriál sa nakrúcal prevažne v Spojenom kráľovstve; ďalej aj v Španielsku, Portugalsku Californii.
Vysielanie a distribúcia.
Seriál sa vysiela na HBO a je dostupný aj na streamovacej službe HBO Max. Premiéra nových častí na slovenskom resp. českom kanáli HBO je v rovnakom čase ako v Spojených štátoch, resp. o 3 hodine ráno nasledujúci deň.
Eufrón

Eufrón () môže byť:
Ráztocký potok (prítok Borovianky)

Ráztocký potok je potok v regióne Liptov, na území obce Veľké Borové a obce Kvačany v okrese Liptovský Mikuláš v Žilinskom kraji. Nachádza sa v geomorfologickom celku Skorušinské vrchy. Ústi do Borovianky. Má dĺžku . Rád toku V. 
Sútok zdrojníc.
Začína sa na sútoku dvoch zdrojníc v v severnej časti územia obce Veľké Borové pod juhozápadným úbočím vrchu "Klin" s v blízkosti lúky "Vetrovka" v lesnom extraviláne. Jedna zdrojnica priteká zo severu a pramení v a druhá zdrojnica priteká zo severozápadu a pramení v .
Opis toku.
Od sútoku zdrojníc preteká v poľnohospodárskom extraviláne juhovýchodným smerom, v priberá pravostranný bezmenný prítok, ľavým brehom obmýva samotu Jóbova ráztoka, v podteká cestu z obce Veľké Borové do obce Huty a zároveň vteká do lesného extravilánu, v priberá ľavostranný bezmenný prítok, pravým brehom obmýva úpätie vrchu "Háj" s , vytvára strmú tiesňavu s Ráztockým vodopádom, v opúšťa územie Veľkého Borového a vteká na územie obce Kvačany, v lesnom extraviláne obce Kvačany preteká zvyšných 200 m svojho toku a v ústi do Borovianky ako jej pravostranný prítok. Borovianka po veľmi krátkom úseku od tohto prítoku ústi do Kvačianky tesne nad samotou Oblazy.
"Ráztocký potok" patrí do okresu Liptovský Mikuláš v Žilinskom kraji. Nachádza sa v geomorfologickom celku Skorušinské vrchy v geomorfologickom podcelku Kopec. Nemá dôležitejšie prítoky..
Pôvod názvu.
Názov vodného toku "Ráztocký potok" má pôvod v názve samoty Jóbova ráztoka v obci Veľké Borové, územím ktorej preteká. Samote hrozí dnes vyľudnenie. Z druhého prvku toponyma "Jóbova ráztoka" bolo po rozšírení o formant "-ský, -cký" a po kombinácii so všeobecným podstatným menom potok s významom "menší prirodzený vodný tok" utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Ráztocký potok" ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1989.
V priestore slovenskej hydronymie vodných tokov hydronymum "Ráztocký potok" nie je jedinečným hydronymom (august 2022). 
Referencie.
Domárka

Domárka () je vrch v Nízkych Tatrách. Leží nad Malužinou, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Malužiná. Najbližšími sídlami sú západným smerom ležiaca Vyšná a Nižná Boca, severozápadne sa nachádza Malužiná a severne osada Svarín. Vrch je súčasťou Národného parku Nízke Tatry.
Opis.
Domárka je súčasťou rázsochy, ktorá vybieha severným smerom z Homôľky v hlavnom hrebeni. Zo západného smeru hrebeň vymedzuje Malužinská dolina, zo severu a východu dolina Hodruša. Západne sa nachádza Fišiarka () a Špíglové (), severne Pavlová (), Pukanec () a Pálenica (), východne Malý bok (), Veľký bok () a Zadná Široká () a južne Homôľka, Kvasna (), Babina () a Vrbovica (). Masív patrí do povodia Váhu, kde vodu z tejto oblasti odvádza riečka Boca a jej prítoky; zo západnej časti potok Malužiná, z východnej jej prítok Hodruša. Na vrchol nevedie značený turistický chodník.
Výhľady.
Vrcholovú časť pokrýva lesný porast, ktorý prechádza do rozsiahlych odlesnených častí, umožňujúcich rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy a Oravskú Maguru.
Prístup.
Na vrchol nevedie značený turistický chodník, preto prístup je možný z hlavného hrebeňa (Cesta hrdinov SNP), alebo odbočením z modrej trasy, vedúcej dolinou Hodruša z Malužinej do Sedla pod Veľkým bokom.
Phil Lynott (skladba)

„Phil Lynott“ je singel írskej skupiny Jape prevzatý z ich tretieho štúdiového albumu "Ritual". Vyšiel 19. decembra 2008, fanúšikovia Jape stáli za neúspešnou online petíciou, aby sa pieseň stala vianočným číslom jeden v Irish Singles Chart. „Phil Lynott“ bola úspešná a kritici ju vo všeobecnosti považovali za jednu z najlepších skladieb albumu "Ritual" a "Irish Independent" ju označil za najlepšiu írsku pieseň roka.
Informácie o skladbe.
Skladba „Phil Lynott“ bola opísaná ako „pieseň typu rozprávky pre deti“. Ide o jednoduchú pieseň s tromi akordmi, ktorá opisuje udalosti jednej noci, keď sa spisovateľ zúčastnil na koncerte heavy metalovej skupiny Mastodon v Dubline. Mastodon predviedli coververziu piesne Thin Lizzy, skupiny v čele s hudobníkom z titulu. Po dokončení vystúpenia boli spisovateľ a jeho priatelia svedkami zatmenia Mesiaca. Text „One day I'll be a dead man who plays a bass from Crumlin/Like Phil Lynott“ () bol ocenený v recenzii národného vysielateľa RTÉ za svoju zmes „humoru a vážnosti prostredníctvom surových, emocionálnych myšlienok“. Zakladateľovi skupiny Jape Richie Egan, podobne ako Lynottovi, je blízke dublinské predmestie Crumlin.
Kritika.
Egan bol údajne „trochu naštvaný na ‚internetových trollov‘“, ktorí ho veľmi kritizovali za túto pieseň. V niektorých častiach bol kritizovaný ľuďmi, ktorí tvrdili, že text piesne je detinský a poukazovali na to, že ide o jednoduchú pieseň s tromi akordmi. Egan opisuje „Phil Lynott“ ako „úplne úprimnú pieseň o veciach, ktoré sa stali... ...jednej noci. Je napísaná tak, ako sa to v noci stalo, a nevidím na tom nič zlé.“
Reakcie.
Periodikum "Irish Independent" v roku 2008 opísalo pieseň ako „skutočný sakra moment pre írsky pop“, v tej istej publikácii ju neskôr označili za najlepšiu írsku skladbu toho roku. Fanúšikovia Jape spustili online petíciu, aby sa pieseň stala vianočným číslom jeden v Irish Singles Chart. Prehrali však s coververziou skladby Leonarda Cohena, „Hallelujah“, od Alexandry Burkovej, víťazky britskej televíznej talentovej show v tom roku "X Factor".
Skladbu často prespievava írsky nezávislý hudobník Rob Smith.
Mestický

Mestický môže byť:
Jape (hudobná skupina)

Jape je írska elektronicko–rocková hudobná skupina z Dublinu. Vytvoril ju Richie Egan ako vedľajší projekt, keď bol súčasťou skupiny The Redneck Manifesto, vydali päť štúdiových albumov; "Cosmosphere" (2003), "The Monkeys in the Zoo Have More Fun Than Me" (2004), "Ritual" (2008), "Ocean of Frequency" (2011) a "This Chemical Sea" (2015). Širšia diskografia skupiny Jape zahŕňala EP, "Jape is Grape" (2007), ako aj množstvo singlov, vrátane „Floating“ a „Phil Lynott“. Skupina vystupovala na festivaloch a podujatiach ako Glastonbury, Electric Picnic, Lovebox a Hard Working Class Heroes a robila predskokanov pre The Flaming Lips v Belsonic v Belfaste v auguste 2008.
Prvý a druhý album sa vysielal v alternatívnom národnom rádiu v Írsku. Úvodná skladba "The Monkeys in the Zoo Have More Fun Than Me", „Floating“, sa stala populárnym singlom v neskorých nočných reláciách alternatívnej hudby a pritiahla pozornosť Brendana Bensona počas návštevy Dublinu. Benson prespievava skladbu, keď vystupuje naživo so svojou skupinou The Raconteurs, rovnako ako belgické bastard popové duo Soulwax počas ich DJ setov.
Tretí album skupiny Jape, "Ritual", vyšiel v júni 2008, neskôr vyhral Choice Music Prize za írsky album roka 2008. Album obsahuje single „I Was a Man“, „Strike Me Down“ a „Phil Lynott“, z ktorých posledný bol predmetom neúspešnej petície fanúšikov, aby bol v decembri 2008 označený za írsky vianočný singel číslo jeden.
Album "Ocean of Frequency" vyšiel v roku 2011 a v marci 2012 získal pre Jape druhú hudobnú cenu Choice.
Za dverami mojej izby

Za dverami mojej izby je názov tretieho oficiálneho štúdiového albumu Beáty Dubasovej. V roku 1990 tento album vydalo hudobné vydavateľstvo Opus.
Modrý album (Beáta Dubasová)

Modrý album je názov štvrtého oficiálneho štúdiového albumu Beáty Dubasovej. V roku 1993 tento album vydalo hudobné vydavateľstvo Monitor EMI.
Išla myška briežkom

Išla myška briežkom je názov štúdiového albumu s detskými pesničkami, ktoré spolu nahrali: Laco Lučenič, Beáta Dubasová a Kopytovci. V roku 1996 tento album vydalo hudobné vydavateľstvo Musica.
Detský album, ktorý naspievala Beáta Dubasová, Laco Lučenič a Marcel Nemec so Sávom Popovičom zo skupiny Kopytovci, otextovali osvedčení autori básničiek pre deti: Daniel Hevier, Štefan Moravčík a Ján Andel. Okrem naspievaných verzií sú na albume karaoke nahrávky, pre deti, ktoré by si chceli pesničky zaspievať samé.
Pavlová (vrch v Nízkych Tatrách)

Pavlová () je vrch v Nízkych Tatrách. Leží nad Malužinou, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Malužiná. Najbližšími sídlami sú západným smerom ležiaca Vyšná a Nižná Boca a Malužiná a severne ležiaca osada Svarín. Vrch je súčasťou Národného parku Nízke Tatry.
Opis.
Pavlová je súčasťou rázsochy, ktorá vybieha severným smerom z Homôľky v hlavnom hrebeni. Zo západného smeru hrebeň vymedzuje Malužinská dolina, zo severu a východu dolina Hodruša. Západne sa nachádza Fišiarka (), Špíglové () a Olešková (), severne Skribňovo (), Milkovo () a Pukanec (), východne Pálenica (), Mačacia (), Malý bok () a Veľký bok () a južne Zadná Široká (), Homôľka, Kvasna (), Domárka (), Babina () a Vrbovica (). Masív patrí do povodia Váhu, kde vodu z tejto oblasti odvádza riečka Boca a jej prítoky; zo západnej časti potok Malužiná, z východnej jej prítok Hodruša. Na vrchol nevedie značený turistický chodník.
Výhľady.
Vrcholovú časť pokrýva nesúvislý lesný porast, ktorý prechádza do rozsiahlych odlesnených častí, umožňujúcich rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy a Oravskú Maguru.
Prístup.
Na vrchol nevedie značený turistický chodník, preto prístup je možný odbočením z modrej trasy, vedúcej dolinou Hodruša z Malužinej do Sedla pod Veľkým bokom.
Trhovištský potok (prítok Ondavy)

Trhovištský potok je potok v regióne Dolný Zemplín, na území obcí Moravany, Rakovec nad Ondavou, Trhovište, Horovce v okrese Michalovce v Košickom kraji. Nachádza sa v geomorfologickom celku Východoslovenská pahorkatina. Ústi do Ondavy. Má dĺžku . Rád toku V. 
Začiatok.
Začína sa v v severnej časti územia obce Moravany na hranici s obcou Rakovec nad Ondavou medzi južným okrajom poľa "Povrazy" v Rakovci nad Ondavou a severným okrajom pasienka "Pod Lúčom" v Moravanoch.
Opis toku.
Od začiatku tečie "Trhovištský potok" územím obce Moravany juhovýchodným smerom cez poľnohospodársky extravilán, mení smer na juh až juhozápad, preteká cez pasienok "Pod lúčom", v vteká do intravilánu obce Moravany, tečie západným okrajom intravilánu, v opúšťa intravilán, je lemovaný pásom príbrežnej vegetácie, mení smer na juhovýchod, v križuje (priberá) ľavostranný prítok "Šarkan", v priteká na okraj intravilánu niekdajšej osady, dnes časti obce "Lučkovce" v obci Moravany a zároveň priteká na hranicu medzi obcami Moravany a Horovce, po ktorej tečie, od trojchotárnika v tečie po hranici medzi obcami Horovce a Trhovište, v opúšťa obecnú hranicu a preteká poľnohospodárskym extravilánom na území obce Trhovište, v vteká do intravilánu Trhovišťa, v vyteká z intravilánu a vteká do extravilánu, v priteká na hranicu obcí Trhovište a Horovce, opúšťa hranicu a záverečných 200 m svojho toku tečie cez územie Horovce a v ústi do Ondavy ako jej ľavostranný prítok.
"Trhovištský potok" patrí do okresu Michalovce v Košickom kraji. Nachádza sa v geomorfologickom celku Východoslovenská pahorkatina v geomorfologickom podcelku Pozdišovský chrbát. Má jeden významnejší prítok: vodný tok "Šarkan".
Pôvod názvu.
Názov vodného toku "Trhovištský potok" má pôvod v názve obce Trhovište, ktorej najstarší záznam sa viaže k roku 1220 "Wasarhely", 1332 "Fur, Locus Fori, Wasarhel", 1773 "Tarhowisscže". "Trhovištský potok" v dolnej časti svojho toku preteká územím obce Trhovište. Z toponyma Trhovište bolo po rozšírení o formant "-ský" a po kombinácii so všeobecným podstatným menom potok s významom "menší prirodzený vodný tok" utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Trhovištský potok" ako súčasť veľmi početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum "Trhovištský potok" nie je jedinečným hydronymom (august 2022).
Referencie.
7 dní

7 dní je názov piateho oficiálneho štúdiového albumu Beáty Dubasovej. V roku 2000 tento album vydalo hudobné vydavateľstvo Universal.
Eufrón z Parosu

Eufrón () bol grécky sochár v 5. stor. pred Kr.
Eufrón, sochár z Parosu, pôsobil v Aténach v 1. polovici 5. stor. pred Kr. Jeho signatúry sa našli na troch podstavcoch zo sôch (na dvoch mramorových votívnych stĺpovitých pomníkoch z aténskej Akropoly z rokov cca 470 – 450 pred Kr.):
"Hranaté zátvorky v starogréckom nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené."
Druhý nápis je na fragmente pomníka v podobe stĺpa z pentelského mramoru venovaného bohyni Aténe ženou menom Mikythé (Μικύθη). Venovanie je napísané v iónskom dialekte. Objavili ho v roku 1889 v blízkosti južného múru Akropoly v Aténach.
Eufrón zhotovil zrejme aj bradatú hlavu z pentelského mramoru, datovanú do rokov 450 – 440 pred Kr., nájdenú v roku 1886 vo svätyni Eetioneia v Pireu. Hlava, o ktorej sa predpokladá, že zobrazuje boha Herma alebo Dia, mohla patriť k podstavcu s nápisom, zhotoveného tiež z pentelského mramoru, ktorý sa nachádzal v jej blízkosti. Nápis na podstavci uvádza, že ju venoval Pythón z tráckej Abdéry, ktorý podľa všetkého veľa cestoval. Je podpísaný Eufrónom z Parosu (nachádza sa v Archeologickom múzeu v Pireu).
Avenarius

Avenarius môže byť:
Ako chutí ráno

Ako chutí ráno je názov šiesteho oficiálneho štúdiového albumu Beáty Dubasovej. V roku 2000 tento album vydalo hudobné vydavateľstvo Opusl.
Na slnečnej strane sveta

Na slnečnej strane sveta je názov tretieho štúdiového albumu, slovenskej speváčky Kristíny. Tento album dňa 25. júna 2012 vydalo hudobné vydavateľstvo Universal Music.
Preš

Preš (zastarano aj: "praš", "pras", "pres"; všetky tvary z nem. Presse = lis) môže byť:
Pres

Pres môže byť:
PRES môže byť skratka:
Babina (vrch v Nízkych Tatrách)

Babina () je vrch v Nízkych Tatrách. Leží nad Bacúchom, približne severovýchodne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Banskobystrickom kraji, v okrese Brezno a na katastrálnom území obce Polomka. Najbližšími sídlami sú južne ležiace obce Bacúch a Polomka, severozápadne sa nachádza Vyšná a Nižná Boca. Masív patrí do Národného parku Nízke Tatry.
Opis.
Babina je súčasťou rázsochy, ktorá vybieha z Havranej poľany v hlavnom hrebeni medzi Bacúšskym sedlom a Homôľkou (), južným smerom na Javorinku (). Západným smerom leží Jánov grúň ), Končisté (), Čertova svadba (), Beňuška () a Vrchbánsky grúň (), južným susedí Javorinka, východným Zadná hoľa (), Homôľka a Kvasna () a severným Havrania poľana (), Domárka () a Vrbovica (). Oblasť leží v povodí Hrona a masív odvodňuje na západe Bacúšsky potok, na juhu Voňacie potok a na východe Ždiarsky potok. Na vrchol nevedie značený chodník, no severne prechádza turistická magistrála Cesta hrdinov SNP.
Výhľady.
Vrcholovú časť pokrýva nesúvislý lesný porast poznačený polomom, ktorý umožňuje obmedzený rozhľad. Z vhodných lokalít s nižšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy.
Prístup.
Na vrchol nevedie značený turistický chodník, no susedným hrebeňom prechádza červeno značená Cesta hrdinov SNP, na ktorú sa pripájajú i značené trasy z blízkeho Bacúcha a Polomky.
Tipos extraliga 2022/2023

Tipos extraliga 2022/2023 je 30. sezónou najvyššej klubovej súťaže v ľadovom hokeji na Slovensku. Riadiacim orgánom súťaže je Slovenský zväz ľadového hokeja.
Extraligové kluby.
V sezóne 2022/2023 v nej bude hrať 12 regulárnych družstiev. Po šiestich sezónach sa bude opäť priamo zostupovať do nižšej súťaže.
Poznámka: Zimný štadión Pavla Demitru v Trenčíne prebiehala rekonštrukcia zimného štadióna a počas sezóny odohrajú domáce zápasy v Dubnici nad Váhom na svoj štadión by sa mali vrátiť v polovici februára.
Play-off.
Pavúk.
• Kvalifikačné kolo sa hrá na 3 víťazné zápasy.
Predkolo (Kvalifikácia o Play-off).
Predkolo hrajú tímy nasledovne: 7.miesto - 10.miesto a 8.miesto - 9.miesto.
Predkolo sa začalo v stredu 8. marca a jednotlivé série sa hrajú na 3 víťazstvá.
Majstrovstvá sveta v ľadovom hokeji žien do 18 rokov 2008

Majstrovstvá sveta v ľadovom hokeji žien do 18 rokov 2008 boli historicky prvé majstrovstvá sveta v ľadovom hokeji žien do 18 rokov. Konali sa v kanadskom meste Calgary od 7. do 12. januára 2008. Turnaju predchádzala kvalifikácia v roku 2007. Zúčastnilo sa jej 12 tímov, z toho 6 postúpilo na MS. USA a Kanada postúpili na MS priamo.
Kvalifikačné turnaje.
Skupina A.
Turnaj skupiny A sa hral vo Vierumäki vo Fínsku od 9. do 11. februára 2007.
Skupina B.
Turnaj skupiny B sa hral v Nymburku v Česku od 9. do 11. februára 2007.
Skupina C.
Turnaj skupiny C sa hral v Bad Tölzi v Nemecku od 16. do 18. februára 2007.
Snívanky

Snívanky je názov piateho štúdiového albumu, slovenskej speváčky Kristíny. Tento album spolu s magnetkou Kristíny, otextovaný autorkou viacerých detských knižiek, Zuzanou Štelbaskou, vyšiel mimo oficiálneho vydavateľstva dňa 16. marca 2020.
13 (album)

13 je názov trinásteho štúdiového albumu slovenskej rockovej skupiny Gladiator. Tento album v roku 2014 vydalo hudobné vydavateľstvo DUNA.
Deň, čo mal dávno prísť

Deň, čo mal dávno prísť je názov štrnásteho štúdiového albumu slovenskej rockovej skupiny Gladiator. Tento album v roku 2020 vydalo hudobné vydavateľstvo Gladius Group.
Domárka (rozlišovacia stránka)

Domárka môže byť:
Nicola Girasoli

Mons. Nicola Girasoli (* 21. júl 1957, Ruvo di Puglia) je prelát rímskokatolíckej cirkvi, ktorý je od júna 2022 apoštolským nunciom na Slovensku a doyenom diplomatického zboru. V rokoch 2017 až 2022 bol apoštolským nunciom v Peru od roku 2006 do roku 2011 pôsobil ako nuncius v Zambii a Malawi a od roku 2011 ako nuncius v Antilách a niekoľkých ďalších karibských krajinách do roku 2017. V roku 2006 sa stal arcibiskupom.
Život.
Girasoli, narodený v talianskom Ruvo di Puglia, sa narodil 21. júla 1957. Za kňaza bol vysvätený 15. júna 1980 pápežom Jánom Pavlom II. Získal doktorát z kanonického práva. 
Aby sa pripravil na diplomatickú kariéru, vstúpil v roku 1981 na Pápežskú cirkevnú akadémiu. Do diplomatických služieb Svätej stolice vstúpil 1. mája 1985. Medzi jeho úlohy patrili vyslania v Indonézii, Austrálii, Maďarsku, Belgicku, Spojených štátoch amerických a Argentíne, ako aj práca v sekcii pre všeobecné záležitosti Štátneho sekretariátu Vatikánu. Pápež Benedikt XVI. ho 24. januára 2006 vymenoval za nuncia v Zambii a Malawi a za titulárneho arcibiskupa v Egnazia Appula. Biskupskú konsekráciu prijal 11. marca 2006 od kardinála Angela Sodana, spoluzasvätiteľmi boli arcibiskup Robert Sarah a biskup Luigi Martella. Dňa 29. októbra 2011 bol vymenovaný za apoštolského delegáta na Antily a nuncia v Antiguu a Barbudu, Bahamy, Dominiku, Jamajku, Grenadu, Svätý Krištof a Nevis, Svätú Luciu, Svätý Vincent a Grenadíny, Surinam a Guyanu. 21. decembra 2011 sa stal aj nunciom v Trinidade a Tobagu a na Barbadose. Pápež František ho 16. júna 2017 vymenoval za nuncia v Peru. V máji 2018 bol spomenutý ako možný kandidát na obsadenie pozície zástupcu (subsitúta) pre všeobecné záležitosti na Štátnom sekretariáte, pretože sa považoval za „veľmi blízkeho pápežovi Františkovi a súhlasil s kardinálom Pietrom Parolinom“, štátnym sekretárom. 
Okrem taliančiny hovorí anglicky, francúzsky a španielsky. Niekoľko rokov sa venoval štúdiu práv menšín a písal na túto tému.
Apoštolský nuncius na Slovensku.
Pápež František ho 2. júla 2022 vymenoval za nuncia na Slovensku. Girasoliho prijala 26. augusta 2022 prezidentka Zuzana Čaputová.
Mestská hromadná doprava v Levoči

Mestská hromadná doprava v Levoči je zabezpečovaná autobusovou dopravou, ktorú tvorí 1 autobusová linka s číslovaním 201. Prevádzkuje ju spoločnosť SAD Poprad. Vozidlový park tvorí jeden autobus. Linka premáva celý týždeň od 5:20 do 20:10.
Mestská hromadná doprava v Lučenci

Mestská hromadná doprava v Lučenci označuje sieť liniek mestskej hromadnej dopravy v Lučenci, ktorú prevádzkuje akciová spoločnosť SAD Lučenec a tvorí ju päť autobusových liniek. Linky premávajú v čase cca 05:00 - 22:30. Autobusové linky jazdia v pracovných dňoch každých najviac 30 minút, večer a cez voľné dni každých najviac 30 - 60 minút.
Vozidlový park.
MHD v Lučenci tvorí 8 vozidiel, čiže dva elektrické mikrobusy Iveco Rošero First FCLLI Electric, štyri autobusy Iveco Streetway 12M a dva autobusy Iveco Crealis 12M.
Vrbovica

Vrbovica () je vrch v Nízkych Tatrách. Leží nad Vyšnou Bocou, približne severovýchodne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Banskobystrického a Žilinského kraja, okresov Brezno a Liptovský Mikuláš a zasahuje na katastrálne územie obcí Polomka a Malatiná. Najbližšími sídlami sú západne ležiaca Vyšná a Nižná Boca, severozápadne je situovaná Malužiná a južným smerom Bacúch a Polomka. Masív patrí do Národného parku Nízke Tatry.
Opis.
Vrbovica je súčasťou hlavného hrebeňa medzi Bacúšskym sedlom a sedlom Homôľka. Severným smerom susedí Domárka (), Pavlová () a Špíglové (), západným Fišiarka (), Jánov grúň () a Končisté (), južným Vrchbánsky grúň (), Babina () a Javorinka () a východným Homôľka (), Zadná Široká () a Veľký bok (). Severnú a východnú časť masívu odvodňuje potok Malužiná do Boce v povodí Váhu, voda z južných častí hrebeňa odteká Bacúšskym potokom do Hrona. Vrchol traverzuje značená turistická magistrála Cesta hrdinov SNP.
Výhľady.
Vrcholovú časť pokrýva riedka mladá vegetácia po plošnej ťažbe, ktorá umožňuje kruhový rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry a časť Veporských vrchov.
Vasil Grivna

Ing. Vasil Grivna (* 10. september 1958) je slovenský diplomat. Od júla 2022 je veľvyslanec Slovenska v Bulharsku. Pôsobil tiež ako veľvyslanec v Poľsku a na Ukrajine.
Životopis.
V rokoch 1977 až 1982 študoval na Oddelení medzinárodných ekonomických vzťahov Fakulty medzinárodných vzťahov a medzinárodného práva Kyjevskej štátnej univerzity.
Od augusta 1982 do apríla 1984 pracoval v Exico, a.s., obchodná skupina kožušiny v Prahe, v období 1. októbra 1982 až 30. septembra 1983 však vykonával prezenčnú vojenskú službu.
Od 15. apríla 1984 pracoval pre Federálne ministerstvo zahraničných vecí, do 30. septembra 1990 bol pracovník 1.teritoriálneho odboru. Od 1. októbra 1990 bol 3. tajomník veľvyslanectva ČSFR v Rusku, od 1. januára 1993 prešiel na rovnakú funkciu na slovenskom veľvyslanectve v Rusku. Následne bol v období 1. júl 1994 až 14. február 1995 pracovníkom 4. odboru na Ministerstve zahraničných vecí SR. Od 15. februára 1995 do 31. decembra 1998 bol riaditeľom Politického odboru E MZV, v období 1. januára 1999 až 14. marca 1999 bol riaditeľ 3. teritoriálneho odboru MZV.
Veľvyslanec na Ukrajine.
Od 15. marca 1999 do 31. januára 2005 bol Vasil Grivna veľvyslancom Slovenska na Ukrajine. Jeho predchodcom bol v rokoch 1995 až 1996 Jozef Migaš a nástupcom v rokoch 2005 až 2009 Urban Rusnák.
Po návrate pracoval vo februári 2005 ako pracovník Analytického odboru MZV SR. Následne bol generálnym riaditeľom na MZV SR, 1. marca 200531. augusta 2008 Sekcie vonkajšej komunikácie a 1. septembra 2008 31. novembra 2010 Sekcie verejnej diplomacie a služieb občanom. Následne bol pracovníkom 2. teritorálneho odboru.
Veľvyslanec v Poľsku.
V období 22. februára 2011 až 31. júla 2015 bol veľvyslancom Slovenska v Poľsku. Jeho predchodcom bol v rokoch 2005 až 2010 František Ružička a nástupcom v rokoch 2015 až 2020 Dušan Krištofík.
Po návrate z Poľska bol od 1. augusta 2015 pracovníkom Politickej sekcie MZVEZ, následne bol od 24. septembra riaditeľom Odboru generálnej inšpekcie na MZVEZ.
Veľvyslanec v Bulharsku.
11. júla 2022 bol prezidentkou Zuzanou Čaputovou vymenovaný za veľvyslanca Slovenska v Bulharsku, funkciu dezignovaného veľvyslanca vykonáva od 15. júla 2022. Jeho predchodcom bol v rokoch 2017 až 2022 Manuel Korček.
Seán Patrick O'Malley

Seán Patrick kardinál O'Malley (* 29. jún 1944, Lakewood, Ohio) je americký rímskokatolícky kňaz, arcibiskup Bostonu a kardinál rímskokatolíckej cirkvi. 
Kňaz.
Vstúpil do rádu kapucínov a rehoľné sľuby zložil 14. júla 1965. Študoval v meste Washington DC v rádovom kolégiu (Capuchin College) a štúdiá dokončil na škole St. Fidelis. Získal doktorát zo španielskej a portugalskej literatúry. Kňazské svätenie prijal 29. augusta 1970. V rokoch 1969 až 1973 prednášal na Americkej katolíckej univerzite (Catholic University of America) vo Washingtone. Neskôr pôsobil ako duchovný v komunite tzv. Latinos, teda osôb hovoriacich španielsky a portugalsky, taktiež vo Washingtone a okolí.
Biskup.
V júni 1984 bol menovaný biskupom koadjútorom na Panenských ostrovoch, biskupské svätenie prijal 2. augusta toho istého roku. Riadenie diecézy prevzal v októbri 1985 po tom, čo dovtedajší biskup odišiel na odpočinok. V júni 1992 bol menovaný biskupom diecézy Fall River, v septembri 2002 sa stal biskupom v Palm Beach. O necelý rok neskôr, v júli 2003, nahradil kardinála Bernarda Lawa na čele Bostonskej arcidiecézy.
Kardinál.
Vo februári 2006 ohlásil pápež Benedikt XVI. jeho kardinálsku nomináciu, kardinálske insígnie prevzal na konzistóriu 24. marca toho istého roku. V septembri 2006 začal ako jeden z mála kardinálov prevádzkovať svoj blog, na ktorom raz týždenne komentuje udalosti v živote katolíckej cirkvi v Spojených štátoch aj vo svete. Dňa 13. apríla 2013 bolo vo Vatikáne oznámené, že pápež František ustanovil nový poradný zbor ôsmich kardinálov, ktorý mu má pomôcť pri vypracovaní reformy vatikánskej kúrie. Jedným z členov tejto pracovnej skupiny sa stal aj kardinál O'Malley. V marci 2014 ho pápež František vymenoval za člena novo vzniknutej komisie na ochranu maloletých. Tá sa má zaoberať napr. oblasťou výchovy, ktorá má predísť zneužívaniu detí, trestnými postupmi v oblasti zločinov páchaných na deťoch, civilnými i kanonickými povinnosťami alebo rozvíjaním „dobrej praxe“, ktorá sa na celospoločenskej úrovni osvedčila. Dňa 10. septembra toho istého roku bol menovaný za predsedu tejto komisie.
No Name (album)

No Name je názov debutového štúdiového albumu slovenskej skupiny No Name. Tento album v roku 1998 vydalo hudobné vydavateľstvo Mercury.
Počkám si na zázrak

Počkám si na zázrak je názov druhého štúdiového albumu slovenskej skupiny No Name. Tento album v máji roku 2000 vydalo hudobné vydavateľstvo Universal Music.
Oslávme si život

Oslávme si život je názov tretieho štúdiového albumu slovenskej skupiny No Name. Tento album v máji roku 2001 vydalo hudobné vydavateľstvo Universal Music.
Hem A

Hem A je druh hemu, čo je koordinačný komplex pozostávajúci z makrocyklického ligandu, patriaceho medzi porfyrín, ktorý cheluje atóm železa. Hem A je biomolekula, ktorá je prirodzene produkovaná mnohými organizmami. V roztoku má dichroicku zeleno-červenú farbu. Štruktúrne je podobný hemu B, ktorý je súčasťou hemoglobínu, červeného farbiva v krvi.
Vzťah k ostatným hemom.
Hem A sa líši od hemu B v tom, že metylová skupina na uhlíku 8 v kruhu je oxidovaná na formylovú skupinu a na vinylovú skupinu na uhlíku 2 je naviazaná hydroxyfarnezylová skupina, ktorá patrí medzi izoprenoidy. Hem A sa podobá na hem O, keďže obe majú farnezylovú skupinu na uhlíku 2, ale hem O nemá formylovú skupinu na uhlíku 8, namiesto ktorej má metylovú skupinu. Správna štruktúra hemu A, určená pomocou meraní NMR a IR spektroskopií, zistená pre redukované podobnu komplexu (s FeII), bola prvýkrát publikovaná v roku 1975. Štruktúra bola potom potvrdená syntézou dimetylesteru hemu A bez atómu železa.
História.
Hem A ako prvý izoloval nemecký biochemik Otto Warburg v roku 1951. Warburg takisto ukázal, že je to aktívna zložka integrálneho membránového metaloproteínu cytochróm c oxidázy.
Stereochémia.
Poslednou otázkou v štruktúre hemu A bolo presné geometrické usporiadanie na prvom uhlíku na pozícii 3 v kruhu I, teda uhlíku viazanom na hydroxylovú skupinu. V roku 2005 bolo ukázané, že konfigurácia tohto chirálneho uhlíku je "S".
Podobne ako hem B, aj hem A je často naviazaný na apoproteín pomocou koordinačnej väzby medzi atómom železa a bočnými reťazcami zachovaných aminokyselín. V enzýme respiračného reťazca, cytochróm c oxidáze (CCO), je piatym ligandom hemu A, ktorý tvorí reakčné miesto pre kyslík, histidylová skupina. Tento ligand (histidín) sa takisto bežne nachádza aj v iných hemoproteínoch, ako sú hemoglobín a myoglobín.
Ako kofaktor.
Príkladom metaloproteínu, ktorý viaže hem A, je cytochróm c oxidáza (CCO). Táto zložitá bielkovina obsahuje hem A na dvoch rôznych miestach, každý s inou finkciou. Jednotlivé miesta sú označované ako cytochróm a a cytochróm a3. Atóm železa v heme A v cytochróme a je hexakoordinovaný, teda viazaný na 6 ďalších atómov. V molekule cytochrómu a3 ja niekedy viazaný na 5 iných atómov (pentakoordinácia), čo necháva voľné šieste väzbové miesto, kam sa môže viazať molekula kyslíku (O2). Okrem toho tento enzým viaže tri ióny mede, horčík, zinok a niekoľko iónov sodíka a draslíka. Predpokladá sa, že tieto dve hemové skupiny si vymieňajú elektróny medzi sebou, iónmi mede a proteínom cytochrómom c poblíž.
Predpokladá sa, že formylová skupina a izoprenoidový bočný reťazec majú v CCO dôležitú úlohu v zachovávaní energie pri redukcii kyslíka. CCO je podľa všetkého zodpovedaná za zachovávanie energie redukcie dikyslíku tým, že pumpuje protóny do intermembránového priestoru mitochondrie. Tento predpoklad bol publikovaný skupinou S. Yoshikawovej.
Hem B

Hem B je najbežnejší druh hemu. Nachádza sa napríklad v hemoglobíne a myoglobíne, čo sú bielkoviny, ktoré prenášajú kyslík. Enzýmová rodina peroxidáz takisto obsahuje hem B. Cyklooxygenázy COX-1 a COX-2 takisto obsahujú hem B na jednom zo svojich dvoch aktívnych miest.
Štruktúra.
Hem B je štruktúrne najmenší zo základných hemov. Na uhlíkoch 3 a 8 obsahuje vinylovú skupinu a na uhlíku 18 má metylovú skupinu.
Štruktúru hemu B a hemu S ako prvý určil nemecký chemik Hans Fischer. 
Väzba.
Hem b sa na bielkovinu viaže nekovalentne. Všeobecne je hem B naviazaný na bielkovinu (apoproteín bez koenzýmu) pomocou jednej koordinačnej väzby medzi iónom železa a bočným reťazcom aminokyseliny. Najčastejšie je touto aminokyselinou histidín, okrem neho sa však v axiálnej polohe vyskytuje aj cysteín, metionín, tyrozín a lyzín. V hemoglobíne i myoglobíne tvorí túto koordinačnú väzbu evolučne zachovaný histidín. Syntáza oxidu dusnatého a cytochróm P450, ktoré takisto obsahujú hem B, majú evolučne zachovaný cysteín.
Keďze ión železa je v bielkovinách obsahujúcich hem B viazaný na štyri atómy dusíka porfyrínu (ktoré sú v rovine) a jeden atóm proteínu (z bočného reťazca aminokysliny), tento ión sa často nachádza v pentakoordinovanom stave (tvorí päť väzieb). Pri naviazaní kyslíku alebo toxického oxidu uhoľnatého sa železo dostáva do hexakoordinovaného stavu.
Springer Science+Business Media

Springer Science+Business Media (alternatívne písané s medzerami, t.j. Springer Science + Business Media; skrátené názvy: Springer SBM, SSBM alebo Springer) bola v rokoch 20032015 medzinárodná (primárne nemecká a holandská) skupina podnikov (koncern) so sídlom v Luxemburgu, ktorá bola primárne vydavateľstvom odborných kníh a vedeckých časopisov z oblasti prírodných, ekonomických, technických a lekárskych vied. Výraz "Springer Science+Business Media" obsahovali v názve aj viaceré konkrétne podniky tejto skupiny podnikov, vrátane jej materskej spoločnosti (pozri nižšie). Vydavateľstvo malo hlavné pobočky v Berlíne, Heidelbergu, Dordrechte a New Yorku.
Materská spoločnosť.
Materskou spoločnosťou skupiny Springer Science+Business Media bola najprv od roku 2003 spoločnosť KAP Global Publishers S. A. (KAP znamená Kluwer Academic Publishers) so sídlom v Luxemburgu, ktorá bola v októbri 2004 premenovaná na Springer Science + Business Media S. A. (v obch. registri zapísaná s medzerami okolo znaku +), a ktorá (pri zmenených vlastníckych pomeroch) existuje dodnes, ale už pod novým menom Tuesday S.à.r.l.. Neskôr, od jesene 2013, bola materskou spoločnosťou skupiny Springer Science+Business Media spoločnosť Springer Science+Business Media GP Acquisition S.C.A. (v obch. registri zapísaná bez medzier okolo znaku +) so sídlom v Luxemburgu, ktorá (pri zmenených vlastníckych pomeroch) existuje dodnes.
Dejiny.
Do roku 2003.
Predchodcu vydavateľstva Springer Science+Business Media založil Julius Springer v roku 1842 v Berlíne. Toto vydavateľstvo publikovalo najprv pod názvom (Verlag von) Julius Springer a potom od 40. rokov 20. storočia pod názvom Springer-Verlag. Springer-Verlag v druhej polovici 20. storočia expandoval do zahraničia (Amerika, Francúzsko, Ázia atď.).
Krátky čas, presnejšie v rokoch 19992003, vydavateľstvo patrilo do skupiny Bertelsmann (pričom bolo rozšírené o dovtedajšie podnikanie Bertelsmannu v oblasti vedeckého publikovania).
Od roku 2003.
Bertelsmann v roku 2003 vydavateľstvo predal investorom a čoskoro nato bol bývalý Springer-Verlag zlúčený s vydavateľstvom Kluwer Academic Publishers odkúpeným od spoločnosti Wolters Kluwer. Týmto zlúčením vzniklo v októbri 2003 nové vydavateľstvo Springer Science+Business Media. Springer Science+Business Media bol zároveň názov príslušnej skupiny podnikov, ako aj obchodné meno niektorých konkrétnych podnikov z tejto skupiny podnikov (napr. v niektorých štátoch Európy, v USA a pod.); niektoré z týchto podnikov sa tak volajú (resp. ich obchodné meno tieto slová obsahuje) dodnes a jeden z týchto podnikov v Nemecku bol v roku 2006 premenovaný zo Springer Science+Business Media GmbH na Springer-Verlag GmbH (existuje dodnes).
V roku 2015 bolo vydavateľstvo Springer Science+Business Media zlúčené s ďalšími zahraničnými vydavateľstvami a stalo sa tak súčasťou novej skupiny podnikov Springer Nature (s rovnomennou materskou spoločnosťou).
Produkcia.
Vydavateľstvo bolo podľa rôznych kritérií druhým či prvým najväčším vydavateľstvom vedeckej literatúry na svete.
Od roku 1996 Springer prevádzkuje elektronický prístup k vydávaným knihám a časopisom cez stránku SpringerLink.
Ballantine's (No Name)

Ballantine's je názov EP slovenskej skupiny No Name. Tento album, na ktorom je výber piatich skladieb kapely, v roku 2001 vydalo hudobné vydavateľstvo Universal Music.
Slová do tmy

Slová do tmy je názov štvrtého štúdiového albumu slovenskej skupiny No Name. Tento album v roku 2003 vydalo hudobné vydavateľstvo Universal Music.
Micheláda v Nimes

Micheláde (francúzska výslovnosť: [ miʃəlad ]) je názov masakru katolíkov a to vrátane 18 katolíckych kňazov a mníchov ktorých protestantskí predstavitelia prevratu v Nîmes na Michaelmas 29. septembra 1567, po vypuknutí druhej náboženskej vojny vo Francúzku. Po neúspechu tzv. Prekvapenia v Meaux masaker predstavoval jeden z najväčších nevojenských masakrov protestantov počas občianskych vojen. 
V noci 30. septembra skupiny vojakov odobrali niektorých väzňov z ich rôznych zadržiavacích miest v súlade so zoznamami, ktoré zostavilo vedenie výboru. Rôzni väzni boli odvedení na nádvorie biskupského paláca, v ktorom bola studňa a tam boli zabití mečmi, dýkami a pištoľami, pričom časť ich zakrvavených tiel vyhodili do studne. Svedkovia tvrdili, že d'Estenet a L'Hermite boli medzi tými, ktorí vykonávali prácu zabíjania, a že muži z nižšej triedy ako aristokratické súdne vedenie, ktoré vypracovalo príkazy na zabíjanie. Väčšina z 37 známych obetí by boli kňazi pri 18 popravách, pričom len 2 z 8 zatknutých konzulov boli popravení a 1 zo 7 zatknutých sudcov Présidial, keď sa predtým pokúsil utiecť. Popravených by bolo 6 remeselníkov a 6 nižších právnikov. Celkovo sa odhaduje cez 100 obetí masakru v Nimes.
Číslami možno povedať, že k násiliu došlo z veľkej časti medzi elitou, vďaka čomu bolo pravdepodobné, že všetky obete mali mená, ktoré by si svedkovia neskôr vybavili a boli dostatočne pozoruhodné na to, aby im venovali pozornosť. Podľa historika Allana A. Tulchina v samotnom meste Paríž zomrelo pri masakre svätého Bartolomeja 2 000 až 4 000 ľudí s populáciou 250 000 – 300 000 (údaje o masakre pochádzajú z Arlette Jouanna, La France du XVIe siècle [Paríž, 1996], 472; pre obyvateľstvo Paríža porov. tamže, 33, a Filip Benedikt, ed., Cities and Social Change in Early Modern France [Londýn, 1989], 9), kým Nimes malo 10 000 – 12 000 obyvateľov; ak sa použijú stredné body rozsahov, 1,1 % populácie zomrelo v Svätého Bartolomeja v porovnaní s 0,9 % v Michelade.
Zadná Široká

Zadná Široká () je vrch v Nízkych Tatrách. Leží nad Malužinou, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a zasahuje na katastrálne územie obce Malužiná a Východná. Najbližšími sídlami sú západným smerom ležiaca Vyšná a Nižná Boca, severozápadne sa nachádza Malužiná a Kráľova Lehota, severne osady Svarín a Čierny Váh a južne obce Heľpa, Závadka nad Hronom a Polomka. Vrch je súčasťou Národného parku Nízke Tatry.
Opis.
Zadná Široká je súčasťou mohutnej rázsochy, ktorá vybieha severným smerom na Veľký bok () zo Zadnej hole () v hlavnom hrebeni, medzi Bacúšskym sedlom a sedlom Priehybka. Zo západného smeru masív vymedzuje dolina Hodruša, juhovýchodným smerom leží Hošková. Západným smerom susedí Domárka () a Kvasna (), južným Homôľka (), Zadná hoľa a Oravcová (), východným Kolesárová (), Veľká Vápenica () a Javorový grúň () a severným Nemecká (), Veľký a Malý bok (). Masív patrí do povodia Váhu, kde vodu zo západnej časti odvádza Hodruša, čoby prítok riečky Boca, z východných voda odteká riečkou Ipoltica. Vrcholovou časťou vedie traverzom značený turistický chodník.
Výhľady.
Vrcholovú časť pokrýva nesúvislý, miestami riedky les, s viacerými holinami v oblasti hrebeňa, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež časť Západných Tatier, Chočských vrchov a Oravskej Magury.
Čím to je

Čím to je je názov piateho štúdiového albumu slovenskej skupiny No Name. Tento album v roku 2005 vydalo hudobné vydavateľstvo Universal Music.